बिशुनपुरा(गढ़वा) : दुर्गा पूजा को लेकर बिशुनपुरा थाना परिसर में थानाध्यक्ष करुणा शंकर दुबे जी की अध्यक्षता में में शांति समिति की बैठक का आयोजन किया गया। जिस में उपस्थित क्षेत्र के लोगों से दुर्गा पूजा को लेकर विचार विमर्श किया गया. बैठक में थानाध्यक्ष ने उपस्थित लोगों से क्षेत्र में शांतिपूर्ण वातावरण में पूजा एवं विसर्जन में सहयोग की अपील की. बैठक के दौरान लोगों ने बताया कि थाना क्षेत्र के लाल चौक ,अपर बाज़ार, नई बाज़ार पुरानी बाज़ार , बिष्णु मंदिर परिसर, संध्या, गांधी चौक, पिपरी, अमहर, एवं कमता सहित पुरे क्षेत्र में दुर्गा की प्रतिमा स्थापित होती है एवं लोगों की भारी भीड़ पूजा के दौरान उमरती है। पर्व आस्था का होता है आप लोग ऐसा कोई भी काम न करें जिसे किसी दूसरे को दुःख पहुंचे।मेला या प्रतिमा विसर्जन में डीजे का इस्तेमाल पर प्रतिबन्ध रहेगा।अगर डीजे बजाया जाएगा तो डीजे मालिक एवं मेला कमेटी पर प्राथमिकी दर्ज की जाएगी। वही सभी जगह दंडाधिकारी एवं पुलिस बल विधि व्यवस्था के लिए मौजूद रहेंगे जिसे मेला कमेटी द्वारा सहयोग की जाएगी. अश्लील गाने बजाने पर क़ानूनी कारवाही की जाएगी। किसी भी तरह का नशे का सेवन करने पर सीधे जेल भेजा जाएगा। कोई भी लोग धर्म विरोधी कार्य नहीं करेंगे। समय अनुसार ही प्रतिमा एवं कलस का विसर्जन करें।बैठक में उप प्रमुख रामसहाय राम, समाजसेवी राजवंशी गुप्ता, विधायक प्रतिनिधि कृष्णा विश्वकर्मा, सांसद प्रतिनिधि अवधविहारी गुप्ता, राधेश्याम पाण्डे,लतीफ़ अंसारी,बलराम पाण्डे, यासीन अंसारी, असगर अंसारी, ज्वाला प्रसाद, अटल सिंह, अभय सिंह सहित काफी संख्या में लोग उपस्थित थे।